154 Službeni list Europske unije 03/Sv. 27 32003R2235 L 339/36 SLUŽBENI LIST EUROPSKE UNIJE 24.12.2003. UREDBA KOMISIJE (EZ) br. 2235/2003 od 23. prosinca 2003. o utvrđivanju zajedničkih pravila za provedbu uredaba Vijeća (EZ) br. 1782/2003 i (EZ) br. 1868/94 vezano za krumpirov škrob KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br.1782/2003 od 29. rujna 2003. o utvrđivanju zajedničkih pravila za programe izravne potpore u okviru zajedničke poljoprivredne politike i utvrđivanju određenih programa potpore za poljoprivrednike te o izmjeni uredaba (EEZ) br. 2019/93, (EZ) br. 1452/2001, (EZ) br. 1453/2001, (EZ) br. 1454/2001, (EZ) 1868/94, (EZ) br. 1251/1999, (EZ) br.1254/1999, (EZ) br. 1673/2000, (EEZ) br. 2358/71 i (EZ) br. 2529/2001. (!), a posebno njezin članak 145. točku (c), uzimajući u obzir Uredbu Vijeća (EZ) br. 1868/94 od 27. srpnja 1994. o utvrđivanju sustava proizvodnih ograničenja s obzirom na proizvodnju krumpirovog škroba (*), a posebno njezin članak 8., budući da: (1) — Poglavlje 6. glave IV. Uredbe (EZ) br. 1782/2003 pred- viđa potporu za poljoprivrednike koji uzgajaju krumpir namijenjen proizvodnji krumpirovog škroba. U skladu s člankom 93. te Uredbe, iznos plaćanja primjenjuje se na količinu krumpira potrebnu za proizvodnju jedne tone škroba. (2) — Članak 4.a Uredbe (EZ) br. 1868/94 predviđa najmanju cijenu za krumpir namijenjen proizvodnji krumpirovog škroba. Ta se cijena prilagođava u skladu sa sadržajem škroba u krumpiru. Članak 5. te Uredbe predviđa isplatu premije poduzećima koja proizvode krumpirov škrob za količinu proizvedenog krumpirovog škroba. (3) — Potrebno je utvrditi zajednička pravila za utvrđivanje mase krumpira i isplatu potpore za krumpirov škrob, najmanju cijenu i premiju vezanu uz sadržaj škroba u krumpiru. (4) — Mjere predviđene u ovoj Uredbi u skladu su s mišljenjem Upravljačkog odbora za izravna plaćanja i Upravljačkog odbora za žitarice, DONIJELA JE OVU UREDBU: Članak 1. Za potrebe članaka 93. i 94. Uredbe (EZ) br. 1782/2003 i članaka 4.a i 5. Uredbe (EZ) br. 1868/94, masa krumpira utvr- đuje se u skladu s Prilogom I. ovoj Uredbi. Plaćanja potpore za krumpirov škrob predviđena člankom 93. Uredbe (EZ) br. 1782/2003, najmanja cijena i premija u vezi sa sadržajem škroba u krumpiru, predviđena člancima 4a i 5. Uredbe (EZ) br. 1868/94 iznosi kako je određeno u Prilogu II. ovoj Uredbi. Članak 2. Ova Uredba stupa na snagu sedmog dana od dana objave u Službenom listu Europske unije. Primjenjuje se od tržišne godine 2004/2005. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 23. prosinca 2003. (!) SL L 270, 21.10.2003., str. 1. (?) SL 1 197, 30.7.1994., str. 4. Uredba kako je zadnje izmijenjena Uredbom (EZ) br. 1782/2003. Za Komisiju Franz FISCHLER Član Komisije